**Interdisciplinarna primjena računalnog razmišljanja**

Računalno razmišljanje pomaže nam rastaviti problem na manje dijelove koje pojedinačno rješavamo i tako dolazimo do rješenja cjelokupnog problema.

Uz pomoć računalnih programa izrađujemo modele kojima možemo rješavati probleme. Izrada geometrijskog tijela za potrebe matematike može biti zahtjevna. Jedan je od računalnih alata za rješavanje problema iz matematike GeoGebra.

GeoGebra je program koji ujedinjuje geometriju, algebru i analizu. Namijenjen je učenicima i učiteljima za učenje i vježbanje matematike. GeoGebru možemo pokrenuti lokalno s računala ili u online okruženju. Za pokretanje programa u pregledniku upisujemo adresu [https://www.GeoGebra.org/classic](https://www.geogebra.org/classic).

**Programi za rješavanje problema**

Računalna simulacija omogućuje proučavanje stvarnih događaja uz pomoć modela simulacije na računalu. U nastavi se koristimo simulacijama kako bismo promjenom ulaznih parametara mogli promatrati ishode s obzirom na kombiniranje tih parametara.

Internetske stranice s gotovim simulacijama za vizualizaciju gradiva:

• Portal Nikola Tesla – CARNetova specijalizirana internetska stranica za učenje na daljinu. Sadržava digitalne obrazovne sadržaje za učenike srednjih škola, ali i niz simulacija primjerenih mlađim uzrastima.

• GeoGebra – program koji ujedinjuje geometriju, algebru i analizu

• PhET simulacije – besplatne online simulacije iz područja fizike, kemije, matematike i geografije.

<https://phet.colorado.edu/en/simulations/translated/hr>

Interaktivne karte za simulaciju puta: Google Maps i HAKmap i Street View.